
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte 

şi problemele minorităţilor naţionale 



Domnului




Mihai-Adrian Mălaimare,



Preşedintele Comisiei pentru cultură, arte, mijloace de informare în masă

AVIZ

asupra propunerii legislative privind liberul acces la informaţiile de interes public



Biroul permanent al Camerei Deputaţilor a trimis, cu adresa nr. 36 din 8 martie 2001, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind liberul acces la informaţiile de interes public.



În şedinţa din 28 februarie 2001, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil, cu recomandarea luării în considerare a observaţiilor şi propunerilor cuprinse în avizul Consiliului Legislativ şi cu următoarele amendamente:



Amendamente acceptate:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 4 – Informaţiile de interes publlic, care privesc probleme personale sunt considerate, în sensul prezentei, informaţii de interes public cu caracter personal, iar accesul la această categorie de informaţii deţinute de autorităţile publice este liber şi neîngrădit numai pentru cetăţeanul la care se referă informaţiile sau pentru cel care face dovada unui interes personal legitim, potrivit legislaţiei speciale privind protecţia datelor personale”.
    Domnul deputat Pavel Cherescu a propus introducerea vocabulei “legi”, astfel că textul va avea următoarea redactare:

    “Art. 4 – Informaţiile de interes publlic, care privesc probleme personale sunt considerate, în sensul prezentei legi, informaţii de interes public cu caracter personal, iar accesul la această categorie de informaţii deţinute de autorităţile publice este liber şi neîngrădit numai pentru cetăţeanul la care se referă informaţiile sau pentru cel care face dovada unui interes personal legitim, potrivit legislaţiei speciale privind protecţia datelor personale”.

    Amendamentul a fost votat cu unanimitate de voturi.


    Pentru o mai bună precizare a textului de lege la care face referire.

2.
    “Art. 7 – Autorităţile publice sunt obligate să dea din oficiu publicităţii  un raport periodic de activitate, cel puţin anual, care publică în Monitorul Oficial pe cheltuiala acestora, dacă autorităţile publice respective îşi desfăşoară activitatea pe plan central sau care se tipăreşte pe cheltuiala acestora şi se difuzează gratuit la sediu, dacă acestea îşi desfăşoară activitatea pe plan local. 
    Domnul deputat Pavel Cherescu a propus modificarea art. 7 în următoarea redactare:

    “Art. 7 – Autorităţile publice sunt obligate să dea  publicităţii  un raport anual de activitate. Autorităţile publice care îşi desfăşoară activitatea pe plan central vor publica acest raport, pe cheltuiala lor, în Monitorul Oficial. Autorităţile publice care îşi desfăşoară activitatea pe plan local, vor tipări acest raport pe cheltuiala lor şi îl vor 
    Pentru o mai clară redactare şi concizie a textului, precum şi pentru precizarea celor care suportă cheltuielile.

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.


Raportul periodic de activitate se dă publicităţii la data anunţată public şi va cuprinde în anexă temeiul legal pe baza căruia funcţionează autoritatea publică, schema de organizare detaliată a autorităţii publice, principiile de funcţionare, lista documentelor editate pentru uz public şi informaţii precise cu privire la veniturile şi cheltuielile bugetare.

    De asemenea, la sediul autorităţilor publice se vor difuza contra cost toate actele normative emise, precum şi toate documentele editate pentru uz public de autorităţile respective, cu excepţia celor publicate în Monitorul Oficial.

    Costul nu va putea depăşi cheltuielile pentru publicare”.


difuza gratuit, la sediu. Raportul anual de activitate va fi dat publicităţii la data anunţată şi va cuprinde în anexă, temeiul legal pe baza căruia funcţionează autoritatea publică, schema de organizare a acesteia, principiile de funcţionare, lista documentelor editate pentru uz public şi informaţii precise cu privire la veniturile şi cheltuielile bugetare.

    La sediul autorităţilor publice se vor difuza, contra cost, actele normative emise şi documentele editate pentru uz public de autorităţile respective, cu excepţia celor publicate în Monitorul Oficial.

    Costul nu va putea depăşi cheltuielile pentru publicare”.

    Amendamentul a fost votat cu unanimitate de voturi.


3.
    “Art. 8 – Autorităţile publice sunt obligate să asigure cetăţenilor, la cererea acestora, informaţiile de interes public solicitate în scris sau oral. Pentru aceasta compartimentele de relaţii publice vor presta un serviciu public de răspunsuri la petiţii şi un serviciu public de informaţii orale”.
    Domnii deputaţi Pavel Cherescu şi Mircea Costache au propus modificarea şi completarea primului alineat al art. 8, în următoarea redactare:

    “Art. 8 – Autorităţile publice sunt obligate să asigure cetăţenilor, la cererea acestora, accesul la informaţiile de interes public. Răspunsul la solicitările cetăţenilor va fi oferit de compartimentele de relaţii publice”.

    Amendamentul a fost votat în unanimitate.
     Autorii amendamentelor au considerat că este necesar să se precizeze că cetăţenilor li se asigură accesul la informaţii, iar compartimentele de relaţii publice nu prestează serviciu public de răspunsuri la petiţii, ci îşi îndeplinesc obligaţii de serviciu.

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

4.
    “Art. 14  

lit. e) - informaţiile care privesc viaţa particulară a angajaţilor autorităţilor publice, numai dacă sunt legate de starea civilă sau fişa medicală a acestora”.
    Domnul deputat Tokay György a propus eliminarea din text a sintagmei “numai dacă sunt legate de starea civilă sau fişa medicală a acestora”.

    Ca atare, textul literei e) va avea următoarea redactare:

    “Art. 14 lit e) – informaţiile care privesc viaţa particulară a angajaţilor autorităţilor publice”.

    Amendamentul a fost adoptat cu unanimitate de voturi.
    Pentru a proteja drepturile şi libertăţile  fundamentale ale cetăţeanului, stabilite prin Constituţia României şi tratatele  internaţionale la care România este parte.

5.
    “Art. 14

lit. f) – informaţiile care privesc viaţa particulară a oricăror persoane fizice, numai dacă publicarea acestora ar aduce atingere demnităţii ori integrităţii familiale sau private şi dacă această publicitate nu a devenit obligatorie potrivit procedurilor unei legi speciale”.
    Domnul deputat Tokay György a propus eliminarea din textul literei f) a art. 14, a aspectelor condiţionale conţinute în text: “numai dacă publicarea acestora ar aduce atingere demnităţii  ori integrităţii familiale sau private sau dacă această publicitate nu a devenit obligatorie potrivit procedurilor unei legi speciale”, astfel ca textul să se rezume la redactarea următoare:

    “Art. 14 

lit. f) – informaţiile care privesc viaţa particulară a oricăror persoane fizice”.

    Amendamentul a fost adoptat cu unanimitate de voturi.
    Aceeaşi motivare ca la punctul precedent.

6.
    “Art. 18 – Autorităţile publice, care sunt obligate, prin prezenta lege sau prin legea proprie de organizare şi funcţionare, să desfăşoare activităţi specifice în prezenţa presei, sunt
    Domnii deputaţi Pavel Cherescu şi Tokay György au propus modificarea alineatelor unu şi doi  din 

art. 18, urmând ca textele acestor alineate să aibă următoarea redactare:
    Pentru o mai bună acurateţe a textului.

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.


obligate să elibereze acreditări la cererea tuturor organismelor de presă care le solicită, fără discriminare.

    Acreditările se eliberează în termen de 3 zile de la solicitarea organismelor de presă, pentru ziariştii indicaţi în solicitare, şi se pot refuza sau retrage unui ziarist, dar fără a afecta dreptul imprescriptibil al organismului de presă de a obţine acreditare pentru un alt ziarist”.
    “Art. 18 – Autorităţile publice, care sunt obligate, prin prezenta lege sau prin legea proprie de organizare şi funcţionare, să desfăşoare activităţi specifice în prezenţa presei, sunt obligate să elibereze în termen de 3 zile acreditările solcitate de reprezentanţii mass-media.

    Acreditările se eliberează organismelor de presă, pentru ziariştii indicaţi în solicitare şi se pot refuza sau retrage, fără a afecta dreptul organsimului de presă de a obţine acreditare pentru un alt ziarist”.

    Amendamentul a fost adoptat cu unanimitate de voturi.


7.
    “Art. 21 – Plângerea se adresează Tribunalului aflat în raza teritorială  în care domiciliază cel care formulează plângerea, în termen de 30 de zile de la data la care acesta a luat cunoştinţă de refuzul autorităţii publice. Apelul formulat de oricare dintre părţi faţă de hotărârea Tribunalului  se judecă de Curtea de Apel compententă, iar hotărârea pronunţată este definitivă şi executorie de la data pronunţării.

    În soluţionarea plângerilor, judecătorii au dreptul de a examina orice informaţii, indiferent de natura şi conţinutul acestora, pentru a putea decide în cunoştinţă de cauză cu privire la accesul solicitat de petenţi. Dacă informaţiile se referă la secrete de stat sau de serviciu, judecătorii sunt obligaţi să respecte regula confidenţialităţii”.
    Domnul deputat Mircea Costache a propus eliminarea alineatului doi al 

articolului 21.

    Amendamentul a fost adoptat cu majoritate de voturi.
    Confidenţialitatea în şedinţele de judecată este asigurată de drept, conform unor legi speciale, respectiv, Codul de procedură civilă.



Amendamente respinse:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Titlul propunerii legislative: “Lege privind liberul acces la informaţiile de interes public”.
    Domnul deputat Mircea Costache propune eliminarea vocabulei “liberul” din titlul propunerii legislative şi redactarea acestuia în următoarea formulare:

    “Lege privind accesul la informaţiile de interes public”.

    Amendamentul a fost respins cu unanimitate de voturi.
    Pentru eliminarea oricăror confuzii privind accesul la informaţii.

